નારદિયો અને નારદવેડા આ બે શબ્દો આપણે કોઈકનો ઉપહાસ કરવા માટે અણગમો કે તિરસ્કારના અર્થમાં વાપરીએ છી. કોઈ માણસ સ્વભાવે ચુગલીખોર હોય કે પછી કલહપ્રિય હોય તો આપણે એ વ્યક્તિને નારદ સાથે સાંકળી લઈએ છીએ. બોડકા માથામાં પાછળ એક ચોટલી હોય અને હાથમાં તંબૂરો ધારણ કરીને મીંઢાઈથી ‘નારાયણ નારાયણ’ શબ્દ ઉચ્ચારતા નારદ આપણને પરિચિત છે. આવો પરિચય આપણને કથાકારોએ અને ખાસ કરીને ફિલ્મોએ આપ્યો છે. નારદ વિશેની આપણી આ અઘોર ભ્રમમૂલક માન્યતા છે.